पर्थ: मलेशिया के दुर्घटनाग्रस्त विमान के मलबे की तलाश के लिए चलाए रहे अभियान के क्रम में शनिवार को चीन के विमान ने हिंद महासागर के नए इलाके में नई वस्तुओं का पता लगाया है। इसके बाद खोज अभियान को और तेज कर दिया गया। दुर्घटनाग्रस्त विमान की खोज का अभियान शुक्रवार को नाटकीय अंदाज में दक्षिणी हिंद महासागर से 1,100 किलोमीटर उत्तर-पूर्व में स्थानांतरित कर दिया गया। चीन के समुद्री सुरक्षा प्रशासन के पोत हैक्जुन 01 और चीनी नौसेना के पोत जिंगानशान दो हेलीकॉप्टरों के साथ तलाशी अभियान में लगे हुए हैं।